CELEX: E2015P0001
Language: hr
Date: 2015-01-21 00:00:00
Title: Postupak koji je 21. siječnja 2015. Nadzorno tijelo EFTA-e pokrenulo protiv Islanda (Predmet E-1/15)

19.3.2015   
            
            
               HR
            
            
               Službeni list Europske unije
            
            
               C 92/35
            
         Postupak koji je 21. siječnja 2015. Nadzorno tijelo EFTA-e pokrenulo protiv Islanda
   (Predmet E-1/15)
   (2015/C 92/09)
   Nadzorno tijelo EFTA-e, koje zastupaju Xavier Lewis i Øyvind Bø, zastupnici Nadzornog tijela EFTA-e, Rue Belliard 35, 1040 Bruxelles, Belgija, pokrenulo je 21. siječnja 2015. pred Sudom EFTA-e postupak protiv Islanda.
   Nadzorno tijelo EFTA-e od Suda EFTA-e zahtijeva:
   
               1.
            
            
               da ustvrdi da, zbog toga što u predviđenom roku nije donio mjere potrebne za provedbu Akta iz točke 1.a sedme alineje poglavlja XXIV. Priloga II. Sporazumu o Europskom gospodarskom prostoru (Direktiva Komisije 2010/26/EU od 31. ožujka 2010. o izmjeni Direktive 97/68/EZ Europskog parlamenta i Vijeća o usklađivanju zakonodavstava država članica u odnosu na mjere protiv emisije plinovitih i krutih onečišćujućih tvari iz motora s unutarnjim izgaranjem koji se ugrađuju u izvancestovne pokretne strojeve), prilagođenoga Sporazumu njegovim Protokolom 1., i/ili zbog toga što o tim mjerama nije u predviđenom roku obavijestio Nadzorno tijelo EFTA-e, Island nije ispunio svoje obveze iz članka 3. Akta i članka 7. Sporazuma;
            
         
               2.
            
            
               da se Islandu naloži da snosi troškove tog postupka.
            
         
      Pravna pozadina i činjenična osnova te navedeni razlozi:
   
   
               —
            
            
               U tužbi se navodi da se do 18. veljače 2014. Island nije uskladio s obrazloženim mišljenjem Nadzornog tijela EFTA-e od 18. prosinca 2013. o propustu Islanda da u svoj nacionalni pravni poredak provede Direktivu Komisije 2010/26/EU od 31. ožujka 2010. o izmjeni Direktive 97/68/EZ Europskog parlamenta i Vijeća o usklađivanju zakonodavstava država članica u odnosu na mjere protiv emisije plinovitih i krutih onečišćujućih tvari iz motora s unutarnjim izgaranjem koji se ugrađuju u izvancestovne pokretne strojeve, u skladu s točkom 1.a sedmom alinejom poglavlja XXIV. Priloga II. Sporazumu o Europskom gospodarskom prostoru, prilagođenu Sporazumu njegovim Protokolom 1. („Akt”).
            
         
               —
            
            
               Nadzorno tijelo EFTA-e smatra da, zbog toga što nije donio mjere potrebne za provedbu Akta u predviđenom roku i/ili zbog toga što o tim mjerama nije odmah obavijestio Nadzorno tijelo EFTA-e, Island nije ispunio svoje obveze iz članka 3. Akta i članka 7. Sporazuma o EGP-u.